Pater noster

***Pater noster*** eo anv latin ar bedenn gristen anavezetañ, **Hon Tad**. Henc'hresianek eo ar skrid orin, Κυριακή Προσευχή *Kyriakí Prosefchí* "Pedenn ar Sul" e anv ; *Oratio Dominica* eo an droidigezh rik e latin.

Lavaret e vez gant ar gatoliked hag an ortodoksed e pep oferenn, ha gant ar brotestanted ivez.

## Ar bedenn orin
### An div destenn
Div wezh ez eo meneget ar skrid anezhi en Testamant Nevez : en Aviel Mazhev (6:9-13) hag en Aviel Lukaz (11:2-4).

### Pedenn ar gristenien kentañ

Setu amañ ar skrid henc'hresianek (hervez an Aviel Mazhev) lakaet keñver-ha-keñver gant e droidigezh latin.

## Ar bedenn vrezhonek
Setu ar bedenn *Pater noster* e brezhoneg evel ma veze lavaret pe kanet en eskopti Kemper ha Leon abaoe 1969 :

:Hon Tad hag a zo en neñv,
:Hoc’h anv bezet santeleet,
:Ho rouantelezh deuet deomp,
:Ho polontez bezet graet,
:war an douar evel en neñv.
:Roit deomp hiriv hor bara pemdeziek.
:Pardonit deomp hor pec’hejoù,
:Evel ma pardonomp
:d’ar re o deus manket ouzhomp.
:Ha non lezit ket da gouezhañ en tentadur,
:Med hon diwallit diouzh an droug.
:Deoc’h ar Rouantelezh, Aotrou Doue,
:Deoc’h pep galloud ha pep gloar da virviken.
:Amen.

### Trodidigezhioù ar Bater e brezhoneg
; kantved : 
:1576: Gil a Gerampuil (*Catechism*) :

On Tat pe heny so en nefvou / 
Ho hann bezet sanctifiet / 
Deuet ho raouantelez / 
Ho volontez bezet graet / 
en douar euel en nefve. / 
Roit dimp hiziu hon bara pemdezyec / 
Ha pardonet dimp hon offansou / 
Evel ma pardonomp / 
da nep an deueux hon offanset / 
Ha n’on leset da couezo en temptation / 
Hoguen hon dilivrit vez an drouc.

; kantved : 
:1659 : Tad Maner (*[[Le Sacré Collège de Jésus|Collech Sacr Jesus Christ]]*) :

Hon Tad pehini so en ên, / 
oc’h hano bezet sanctifiet, / 
roit deomb ho rouantelez, / 
ho volonté bezet gret en douar eguis en ên / 
Roit deomb hirio hor bara pemdeziec. / 
Hor pardonit hon offançou, / 
eguis ma pardonnomp da re o deus hon offancet. / 
Na bermettit quet e vemp fezet gant temptation, / 
mez hon dilivrit eus an drouc.

; kantved : 
:1722 : Eskopti Kerne (*Rituale Corisopitense*) :

Hon Tad, pehini so en En, / 
hoc’h hano bezet santifiet. / 
Roet deomp ho rouantelez. / 
Ho polontez bezet grêt en Douar evel en En. / 
Roet deomp hirio hor bara pemdeziec. / 
Ha pardonet deomp hon offançou, / 
evel ma pardonnomp da nep en deus hon offancet. / 
Ha n’hon abandonet quet d’an dentacion. / 
Maes hon delivret a zrouc. / 
Evel-se bezet grêt.

:1746 : Charlez ar Brizh (*[[Reflexionou profitabl var ar finveziou diveza]]*) :

Hon tad pehini so en eêvou, / 
hoc’h hano bezet sanctifiet, / 
Ra vezo ho rouantelez dinesseet. / 
Ho volontez bezet grêt / 
var an douar evel en eê. / 
Roït deomp hiryo hor bara pemdezyec / 
Pardounit deomp hon offançou / 
evel ma pardounomp d’ar re pere o deus hon offanset, / 
ha na bermetit quet e couezzemp e temptation / 
Maes hon dilivrit dious pep drouc. Amen.

; kantved : 
:1826: Yann-Frañsez ar Gonideg (*Katekiz historik*) :

Hon Tâd pehini a zô enn Énvou, / 
da hanô bezet meûlet, / 
da rouantélez deûed d’é-omp, / 
da ioul bézet gréat / 
war ann douar ével enn Énv. / 
Rô d’é-omb hiriô hor bara pemdéziek ; / 
distaol d’é-omp hor gwall-ôberiou / 
ével ma tistaolomp d’ar ré hô deûz gwall-c’hréat enn hor c’hénver ; / 
ha n’hol laosk kéd da gouéza é gwall-ioul, / 
hôgen hon mir diouc’h drouk. / 
Ével-se bézet gréat.

:1838 : An Aotrou Calvez, kure Lanhouarne (*An ene fervant*) :

Hon Tad pehini so en Ên, / 
hoc’h hano bezet santifiet, / 
ho rouantelez deuet deomp, / 
ho polontez bezet great var an douar evel èn Ên. / 
Roit deomp hiryo hor bara pemdeziec / 
Pardonit deomp hon offançou / 
evel ma pardonomp d’ar re pere o deus hon offancet, / 
ha na bermetit qet e couezzemp e tentation ; / 
hoguen hon delivrit diouz an drouc. / 
Evelse bezet great.

:1842 : Yann-Wilhoù Herri (*Kanaouennou santel*) :

Hon Tad pehini a zo enn envou, / 
hoc’h hano bezet santifiet, / 
Ho rouantelez deuet d’eomp. / 
Ho polontez bezet great / 
war ann douar evel enn env. / 
Roit d’eomp hirio hor bara pemdesiek, / 
ha pardonit d’eomp hon offansou, / 
evel ma pardonomp d’ar re ho deuz hon offanset, / 
Ha n’hor lezit ket da gweza enn dentasion, / 
hoghen hon dilivrit a zrouk. Evelse bezet great.

:1853 : *[[Testamant neve eus hon Otro hac hon Salver Jesus-Christ]]* :

Hon Tad peini so an nenvo, / 
Hoc’h hano beet santifiet. / 
Ho rouantelez deud dimp, / 
Ho polonte beet gret var an douar evel en nenv. / 
Reit dimp hirie hon bara pemdiec. / 
Pardonet dimp hon offanço / 
evel ma pardonomp d’ar re en eus hon offancet. / 
Ha n’homp lezet quet da gouean en tentation, /
Mes hon dilivret a zroug. Amen.

:1879 ha 1904 : Eskopti Kemper ha Leon, *[[Levr a gelennadurez kristen]]* :

Hon Tad pehini zo enn env, / 
hoc’h hano bezet santifiet, / 
ho rouantelez deuet d’eomp, / 
ho polontez bezet great var an douar evel enn env. / 
Roit d’eomp hirio hor bara pemdeziek, / 
ho pardounit d’eomp hon offansou / 
evel ma pardounomp d’ar re o deus hon offanset, / 
ha na bermettit ket e kouezfemp e tentasion, / 
mes hon dilivrit diouz ann droug. / 
Evelse bezet great.

:1888 ha 1908 : *[[Kantikou brezounek Eskopti Kemper ha Leon|Kantikou Brezounek Eskopti Kemper ha Leon]]* :

Hon Tad, pehini zo enn env, / hoc’h hano bezet santifiet ; / roit d'eomp ho rouantelez ; / ho polontez bezet gret var ann douar evel enn env ; / roit d'eomp hirio hor bara pemdeziek ; / ha pardounit d'eomp hon offansou, / evel ma pardounomp d’ann nep en deuz hon offanset ; / ha n'hon abandounit ket d'ann dentasion ; / mes hon dilivrit a zrouk. / Evelse bezet gret.

;Deroù an  kantved :
:1922 : Yann-Vari Ugen (*Leor neves an oferen hag ar gousperou*) :
Hon Tad a zo en Nenv ; / 
hoc’h hano bezet santifiet ; / 
ho rouantelez deuet deomp ; / 
ho polontez bezet gret var an douar evel en Nenv. / 
Roit deomp hirio hor bara pemdeziek, / 
ha pardonit deomp hon offansou, / 
evel ma pardonomp d’ar re o deus hon offanset ; / 
ha na bermetit ket e kouesfemp e tentasion, / 
met hon dilivrit an droug. / 
Evelse-bezet-gret.

:1943 : Eskopti Kemper ha Leon, *Va c’hatekiz bihan*, ha *Va c’hatekiz krenn* :
On Tad, hag a zo en neñv, / 
hoc’h ano bezet santelaet, / 
ho rouantelez deuet d’eomp, / 
ho polontez bezet graet / 
war an douar evel en neñv. / 
Roit d’eomp hirio or bara pemdeziek ; / 
ha pardonit d’eomp on ofansou, / 
evel ma pardonomp d’ar re o deus hon ofanset ; / 
Ha n’hon lezit ket da goueza en dentasion / 
med hon diwallit diouz an droug. / 
Evel-se bezet graet.

### Ar Bater e [[gwenedeg]]
:On Tad a zo én néañv
:ho hanù revo santeleit,
:ho rouantelezh digaset deom,
:ho vennanté revo groeit àr an douar èl én néan.
:Reit deom hiziù or bara pamdieg,
:pardonet deom or péhedoù,
:èl ma pardonam d’ar ré en-des péhet dohom,
:pelleit azohom luskoù ar fallanté,
:ha diwallet-ni doh an droug.
:Deoh hwi ar rouantelezh,
:deoh hwi gelloug ha gloér,
:a oll viskoazh de virùikén.

## Skeudennoù
Pedenn hor Salver (*"Hon Tad"*...) e brezhoneg ha kalz yezhoù, Karmel ar Bater, Jeruzalem


File:Pater-Noster-en-breton.jpg|Pedenn hor Salver e brezhoneg (eus fin ar XIXvet kantved)
File:Lord's Prayer greek.jpg| Pedenn hor Salver e gresianeg
File:Padre Nostro siriaco.jpg| Pedenn hor Salver e yezh siriak
File:Padre Nostro latino.jpg| Pedenn hor Salver e latin.
File:Pater-Noster-welsh.jpg| Pedenn hor Salver e iwerzhoneg
File:Pater Noster gaelic.jpg| Pedenn hor Salver e Gouezeleg Skos (*Scotish gaelic*)
File:Pater-Noster-irish-gaelic.jpg| Pedenn hor Salver e kembraeg
File:Church of the Pater Noster en.jpg| Pedenn hor Salver e saozneg
File:Pater Noster Notre Père en français.JPG| Pedenn hor Salver e galleg
File:Jerusalem - Pater Noster Church - Pater in Occitano.jpg| Pedenn hor Salver e okitaneg
File:Lord's Prayer catalan.jpg| Pedenn hor Salver e katalaneg
File:Lord's Prayer alsacien.jpg| Pedenn hor Salver e elzaseg


## Troiennoù
* Gwregel eo ar ger "pater" e brezhoneg.
* *An dra-se zo gwir bater*, a vez lavaret eus un dra wir ha n'haller ket nac'h eo gwir, a ranker krediñ.
* *Lavarout e bater*, un droienn savet diwar *pater noster* a c'haller tostaat ouzh ar ger gallek *patenôtre*, a dalv kement ha lavarout pedennoù. 
* *Paterat*, *pateriañ* zo "lavarout e bater" ivez. 
* *Lavarout e bater*, *paterat* a ra ar c'hazh pa vez o rouzmouzat.

## Gwelout ivez
* Pedenn ar Sul

## Liammoù diavaez
* Evit kanañ ar Bater (war lec'hienn ''Kantikou - Cantiques bretons'')

## Notennoù